open-index/open-wikipedia-markdown huggingface dataset:
Vilibrordi

parapamje|300px|Shën Vilibrordi
**Vilibrordi** ose **Shën Willibrord** (c. 658 – 7 nëntor 739) ishte një murg benediktin, i vogël me shtat, me sy të thellë e të gjallë, por me trup të dobët e të brishtë. Ai ndan me Shën Bonifacin meritën e ungjillëzimit të Gjermanisë përtej lumit Ren. Ishte anglez i Northumbrias, i formuar shpirtërisht në Irlandë, në shkollën e abatit Egbert dhe në Ripon, që është një fidanishte e vërtetë shenjtërish. Pas dështimit të misionit të parë, Vilfridi dërgoi në Frizi një grup prej njëmbëdhjetë misionarësh të kryesuar nga energjiku dhe guximtari Vilibrordi. Kontakti i parë me krahinën gjermane do ta kishte shkurajuar këdo që do të kishte shkuar me qëllime të tjera, përveçse për t’u çuar porosinë ungjillore paganëve. Dymbëdhjetë misionarët u vendosën në bashkërrjedhjen e Eskaut, mes kënetave të rrezikshme dhe luftëtarëve të shpërndarë, pas përparimit fitimtar të Pipinos nga Heristal. Ky pasi mundi mbretin Radbod, mori në dorë krahinën kundërshtare veriore. Një fitore provanore edhe për Vilibrordin, i cili mundi të drejtohej në brendësi të Gjermanisë dhe të kontaktonte me popullsitë pagane. Por, para se të fillonte ungjillëzimin, Vilibrordi deshi të merrte pëlqimin e papës. Përshpirtëria për papën do të jetë një shenjë dalluese e këtij «apostulli» kokëfortë dhe besnik.
 
Pasi u kthye nga Roma, me inkurajimin e papa Sergjit I, Vilibrordi zgjodhi Anversën si pikë nisje për ndriçimin e misioneve të ardhshme. Para se të vinte dorë në një themelim tjetër të rëndësishëm, siç ishte krijimi i një dioqeze të re në Frizi, Vilibrordi shkoi një herë të dytë në Romë. Dhe kësaj here takoi papën e ri, Gregorin II, i cili e shuguroi ipeshkëv me emrin Klement. Në vitin 698, Vilibrordi themeloi në Luksemburg kuvendin e Ehternahut, si paraprirje për dërgimet e ardhshme misionare, të cilat prej këtij momenti është e vështirë të numërohen. Njeri veprimi dhe lutjeje, ai është mishërim i murgut – abat – ipeshkëv benediktin, organizator i shkëlqyer dhe me një autoritet të dalluar qendror. Ai ka meritën e krijimit të ipeshkvijve ndihmëtarë që do të shmangin ndarjen e Kishave të ndryshme falë një veprimtarie misionare të përbashkët dhe më energjike. Ka vdekur në abacinë e Ehternahut, ku edhe nderohet trupi i tij.
Pirro Dodbiba

**Pirro Dodbiba** (Elbasan, 1924 - Tiranë, 2005) ka qenë partizan, ministër dhe viktimë e luftës brenda llojit. Nip i Sokrat Dodbibës, ish-ministër i Financave në qeverinë Mitrovica gjatë 1943-44 dhe që vdiq në Burgun e Burrelit, Pirroja zgjodhi palën tjetër ndërluftuese. Më 1971 - 1976 qe edhe kandidat i Byrosë Politike.

## Biografia 
U lind më 1924 në Elbasan, pinjoll i një familjeje ortodokse me mjaft ndikim, i biri i Jani Dodbibës dhe Athinës (lindur *Buda*, motra e Aleks Budës). Vëllai i Pirros, Nikoja, shërbeu si ambasador në Republikën Popullore Bullgare, ndërsa vëllai tjetër Bardhyli komandant i përgjithshëm i zjarrëfikseve të Shqipërisë. Motra e tij, Henrieta u martua me poetin Llazar Siliqin. Dodbibajt janë të lidhur edhe me Nosët, familjen e Lef Nosit.

Më 1943 pranohet në Partinë Komuniste dhe në tetor dërgohet në çetën e Dajtit si përgjegjës rinie e më vonë si zëvendëskomisar. Më 1944 caktohet zëvendëskomisar batalioni në Brigadën e 3-të. Deri në tetor 1945 mbajti funksione në parti dhe në ushtri. Më 1945 - 1950 ndoqi studimet e larta në Akademinë Bujqësore "Timirjazev" në Moskë. Më 1950 - 1951 shërbeu si zëvendësministër i Bujqësisë, më 1951 - 1956 u emërua drejtori i parë i Institutit të Lartë Bujqësor në Kamzë. Më 1956 - 1962 qe drejtor i Drejtorisë së Bujqësisë në Komitetin Qendror të PP-së dhe më 1961 anëtar. Më 1962 qe zëvëndëskryetar i Kuvendit Popullor, ku ngeli anëtar nga legjislatura e pestë deri tek e tetta.

Më 1962 - 1965 qe sekretar i parë i Komitetit të PP-së në Fier.

Në vitet 1965 - 1976 pati zyrën e ministrit të Bujqësisë në qeveritë Shehu deri kur u shkarkua më 24 prill 1976. Në nëntor humbi edhe vendin e tij në Kuvendin Popullor dhe pas vitit 1976 punoi ekonomist agrar në fermën Llakatund,

Pas viteve '90 qe kryetar i Komitetit Kombëtar të Veteranëve. Vdiq në Tiranë më 2005.

## Referime
Koço Theodhosi

**Koço Theodhosi** (Korçë, 1913 - Tiranë, 31 maj 1977) ka qenë anëtar i byrosë politike të PPSH dhe ministër i industrisë e minierave. Akuzohet si sabotator në 1975 dhe pushkatohet së bashku me Abdyl Këllezin.

## Biografia 
## Referimet
Kiço Ngjela

**Kiço Ngjela** ka lindur ne fshatin Nivan, komuna Zagori Gjirokastër.ka qenë ministër i tregtisë, kandidat i byrosë politike. Ngjela përfshihet në listën e përpiluar nga Instituti i Studimit të Krimeve dhe Pasojave të Komunizmit, që përmbledh pjesëmarrësit që kanë përgjegjësi direkte për krimet e Partisë Komuniste Shqiptare dhe të Ushtrisë Nacionalçlirimtare, duke qene, sipas ligjit nr. 41, anëtarë të strukturave politike dhe ushtarake “që kanë inspiruar, organizuar, urdhëruar, ekzekutuar ose ndihmuar forcat partizane në vepra kriminale”. U akuzua për sabotim në 1975, dhe u burgos deri në 1990. Është babai i avokatit Spartak Ngjela.

## Referime
Abedin Hoxha

**Abedin Hoxha** (Gjirokastër, 15 dhjetor 1897 - Spitali i Burgut të Tiranës 5 maj 1956) ka qenë punonjës i administratës dhe kryetar i shërbimeve sekrete në periudhën mes dy luftërave botërore.

## Biografia 
U lind në Gjirokastër, i biri i Rasim Hoxhës, që ishte kushëri i parë me të atin e diktatorit të ardhshëm Enver Hoxha.

## Referime
Paralelogrami

thumb|200px|Paralelogrami
Në gjeometrinë euklidiane, **paralelogrami** është një katërkëndësh që i ka brinjët dy e nga dy paralele. Etimologjia (nga greqishja παραλληλ-όγραμμον) pasqyron përkufizimin.

## Vetitë 
* Brinjë përballë janë paralele (nga përkufizimi).
* Brinjët përballë janë kongruente.
* Diagonalja e paralelogramit e ndan atë në dy trekëndësha kongruentë.
* Të dyja diagonalet e ndajnë paralelogramin në dy trekëndësha të njëvlershëm (me sqipërfaqe të barabarta).
* Diagonalet e paralelogramit përgjysmojnë njëra-tjetrën (vërtetimi është më poshtë).
* Pika e prerjes së diagonaleve është qendër simetrie për secilën diagonale.
* Këndet e kundërt janë kongruentë.
* Këndet e njëpasnjëshme janë shtues (e kanë masën 180°)

## Llojet e paralelogramit 
* rombi
* drejtkëndëshi
* katrori
* romboidi

## Formulat e sipërfaqes 
thumb|250px|Sipërfaqja e paralelogramit është pjesa blu.

* Sipërfaqja e paralelogramit në të djathtë (sipërfaqja blu) është sa sipërfaqja e drejtkëndëshit duke i hequr sipërfaqet e dy trekëndëshave.
:Sipërfaqja e drejtkëndëshit është

::S_\text{drejt} = (B+A) \times H\,

:ndërsa sipërfaqja e njërit trekëndësh është

::S_\text{tre} = \frac{1}{2} A \times H. \,

:Pra, sipërfaqja e paralelogramit është

::
\begin{align}
S &= S_\text{drejt} - 2 \times S_\text{tre} \\
&= \left( (B+A) \times H \right) - \left( A \times H \right) \\
&= B \times H \\
\end{align}

* Një formulë tjetër sipërfaqeje, me brinjë *B* dhe *C* dhe kënd \theta, është

::S = B \cdot C \cdot \sin \theta.\,

## Vërteto që diagonalet e paralelogramit përgjysmojnë njëra-tjetrën 
right|Paralelogrami ABCD
Për të vërtetuar që diagonalet e paralelogramit përgjysmojnë njëra-tjetrën, do të përdorim kongruencën e trekëndëshave

:\angle ABE \cong \angle CDE *(si kënde ndërrues të brendshëm)*
:\angle BAE \cong \angle DCE *(si kënde ndërrues të brendshëm)*.

Gjithashtu brinja ***AB*** është e barabartë me brinjën ***DC***.

Pra, trekëndëshat ***ABE*** dhe ***CDE*** janë uencës; trekëndëshat kanë përkatësisht dy kënde dhe brinjën ndërmjet tyre kongruentë).

Pra,

:AE = CE
:BE = DE.
Syrja Selfo

**Syrja Selfo** (Gjirokastër, 1912/1913 - Tiranë, 7 shkurt 1948) ka qenë deputet shqiptar pas çlirimit, shok i ngushtë i diktatorit Enver Hoxha. U dënua me njërin nga grupet e deputetëve.

## Referime
Mihallaq Ziçishti

**Mihallaq Ziçishti** (lindi në Ziçisht të Devollit, 12 dhjetor 1921 - 1994). Mori pjesë në Luftën e Dytë Botërore. M.Ziçishti përfshihet në listën e përpiluar nga Instituti i Studimit të Krimeve dhe Pasojave të Komunizmit, që përmbledh pjesëmarrësit që kanë përgjegjësi direkte për krimet e Partisë Komuniste Shqiptare dhe të Ushtrisë Nacionalçlirimtare, duke qene, sipas ligjit nr. 41, anëtarë të strukturave politike dhe ushtarake “që kanë inspiruar, organizuar, urdhëruar, ekzekutuar ose ndihmuar forcat partizane në vepra kriminale”. Mbas luftes nacional çlirimtare kreu Akademine Ushtarake Ruse ne Moske ka qenë shef Seksioni i Sigurimit te shteti, kryetar Dege ne rrethe te ndryshme, Zevendes ministër i brendeshem me graden Gjeneral Leitnant, drejtor i Sigurimit të Shtetit, anëtar i KQ të PPSH dhe sekretar i parë i Partisë në Korçë dhe më pas në Durrës. Bashkë me të vëllanë, Llambi Ziçishtin, u dënuan me grupin e Mehmet Shehut.
Djali i tij i madh, Ylli Petraj Ziçishti është kirurg i njohur në Shqipëri. Ka mbajtur për 16 vjet pozicionin e Shefit të Urgjencës në Spitalin Nënë Tereza, dhe më pas ka qënë deputet i partisë Socialiste prej vitit 2013-2017 në zonën e Devollit. Ka dy fëmijë, Fisnikun dhe Kristin. Nipi i Mihallaqit, Fisniku ka ndjekur karieren e  gjyshit të tij ndërsa mbesa, Kristi është në hapat e parë të karierës politike.

## Jeta 
Leu në Ziçisht të Devollit, i biri i Petros dhe Julias.

## Referime
Anastas Lula

**Anastas Lula** (Shalës, 1914 - Qafë Gllavë, 1943) ka qenë ndër themeluesit e Grupit të të Rinjve, themelues i PKSH-së, u përjashtua nga partia në 1942 si fraksionist.

## Jeta 
U dërgua në çetën e Skraparit, në Gllavë të Tepelenës u vra në fund të marsit ose fillim të prillit 1943 prej Ramiz Aranitasit në bashkëpunim me Gjeli Argjirin dhe Orhan Frashërin.

## Referime
Erozioni Eolik

Në krahinat e thata shkretinore dhe pa vegjetacion , për shkak të ndryshimeve të mëdha ditore të temperaturave, bëhet coptimi I shkëmbinjëve. Era nga keto sipërfaqe bart vetëm rërën dhe pluhurin, në vend mbesin blloqet e mëdha shkëmbore me shpërndarje të pa rregullt që quhen hamade (shkretira shkëmbore), që bëjnë pjesë në forma erosive.

Edhe oazat janë forma erosive të erës.

Si forma të mëdha erosive në shkretëtira janë uadet. Ato janë lugina të thata të lumejve të dikurshëm.
Era formon edhe forma akumulative, ku bëjnë pjesë shkretirat ranore, të cilat quhen me emra të ndryshëm: erg, kum, nefud, shamo. Trajat e ngritura me grumbullimin e rërës quhen Dune.

## Shih edhe 
* Abrazioni
* Denudacioni
* Alterimi (Tjetërsimi)
* Shkëmbinjtë Karstik
Mustafa Gjinishi

**Mustafa Gjinishi** (Peqin, 15 janar 1912 - Sllatinë, 23 gusht 1944) qe publicist, veprimtar komunist, anëtar i Grupit të Tiranës, themelues i PKSH dhe drejtues në luftë i njohur *Tafari*. Gjinishi përfshihet në listën e përpiluar nga Instituti i Studimit të Krimeve dhe Pasojave të Komunizmit, që përmbledh pjesëmarrësit që kanë përgjegjësi direkte për krimet e Partisë Komuniste Shqiptare dhe të Ushtrisë Nacionalçlirimtare, duke qene, sipas ligjit nr. 41, anëtarë të strukturave politike dhe ushtarake “që kanë inspiruar, organizuar, urdhëruar, ekzekutuar ose ndihmuar forcat partizane në vepra kriminale”.

## Jeta 
Lindi në Peqin, i biri i Adem Gjinishit dhe nip i nënshkruesit të Shpalljes së Pavarësisë Mahmud efendi Kaziut. I ati kishte qenë delegat në Kongresin e Lushnjes, u vra në prag të zgjedhjeve më 1923 bashkë me Haxhi Isuf Kazazin, gjë që e ndikoi tërë jetën e Mustafës.

Mësimet i ndoqi në shkollën teknike në Tiranë në vitet 1924-30, i çmuar edhe prej vetë drejtorit Harry Fultz. Botoi shkrimet e veta tek të përkohshmet "Shekulli XX", "ABC", "Jeta dhe kultura", "Flaka", "Besa", etj. Ra në kontakt me idetë komuniste prej mësuesit Hasan Reçi dhe qe pjesë e grupit të themeluar prej tij. Me rastin e kryengritjes së Fierit dënohet me vdekje, dënim që iu kthye në dënim të përjetshëm. Lirohet prej burgut më 1938, mori pjesë në demonstratat e para të prillit 1939 dhe pastaj u arratis në Mbretërinë Jugosllave me Myslym Pezën, H. Lleshin, M. Kaçaçin, H. Shijakun, etj. 

Shërbeu si konjukturë me kol. Dayrell Oakley-Hill, i fundit shef i zyrës së SOE në ambasadën britanike në Beograd pasi Shqipëria u pushtua nga Italia fashiste, atje organizohet Fronti i Bashkuar i Rezistencës me Abaz Kupin, Gani bej Kryeziu, Xhemal Herri e Muharrem Bajraktari nga atasheu britanik Julian Amery. Kthehet në atdhe dhe shërben pranë njësive komuniste të Grupit të Korçës, me ardhjen e misioneve britanike kryen detyrën e dragomanit me ta. Në mbledhjen e Pezës në shtator 1942 kreu detyrën e sekretarit.

Pas Kongresit të Përmetit dërgohet në viset mbi Shkumbin, ku në Sllatinë, pjesë e frontit të Maqellarës drejtuar nga Dali Ndreu në një përpjekje me trupat gjermane plagoset bashkë me oficerin anglez Victor Smith, Gjinishi vdes. Me dënimin e Liri Gegës më 1956 i nxirret prova e fonogramit të saj, Liri Gega njoftonte nga Peshkopia “se detyra u krye”, dmth Gjinishi ishte vrarë - akuzë kjo që iu bashkangjit akuzave të tjera që e shpunë drejt pushkatimit.

Prania e tij si përkthyes, pranëvënia me oficerët e misioneve angleze do të bënte që figura e tij të dënohej nga Enver Hoxha dhe historiografia komuniste si agjent anglo-amerikan. Në të gjitha përmendjet që i bën Enveri në veprat e veta, ka ngjyresa smire dhe xhelozie kundrejt lidhjeve dhe zhdërvjelltësisë së Gjinishit.

## Referime
Gjergj Kokoshi

**Gjergj Kokoshi** (Shkodër, 23 janar 1904 - Tiranë, 20 gusht 1960) ka qenë arsimtar dhe ministër i shtetit shqiptar.

Ka marrë pjesë aktive ne luftën e dyte botrore. Organizoi kongresin e arsimtarëve antifashiste dhe harton platformën për një arsim cilësor. 

## Biografia 
Lindi në Shkodër më 23 janar 1904.

Më 1931 mbaroi shkollën e lartë në Fakultetin e Letërsisë në Paris. Kthehet në vendlindje, ku punoi në gjimnazin e qytetit për dy vjet. Më 1933 caktohet drejtor i shkollave të mesme në Ministrinë e Arsimit deri më 1935. Në letërkëmbimin mes Ernest Koliqit dhe Karl Gurakuqit, në një letër të 1951 Kokoshi përmendet nga i pari:[...] mora rishtas në punë Lasgush Poradecin e Gjergj Kokoshin të pushuem nga predecesori e u dhaç rrogat e mbrapambetuna.Rrethanat dhe dorëzimi i ngadaltë i Shqipërisë nga ndikimi italian në pushtimin fashist por edhe kundërshtimi i politikave të mbretit e rradhisin atë në krahun anti-zogist dhe antifashist. Për këtë formim të tij ai nën pretkstin shëndetsor, në 1940, pas nji ftese të bërë nga institucionet shtetërore, nuk mori pjesë në konferencën e parë të studimeve shqiptare, që shënon edhe themelimin e institutit mbretënuer të studimeve.

Më 1943, kur Tirana ka ndërruar dy pushtues në pesë vite, ai iu bashkua frontit nacionalçlirimtar.

Më 1944 - 1946 qe anëtar i Këshillit Antifashist Nacionalçlirimtar. Më 1944 - 1945 u emërua ministër i Arsimit në qeverinë e parë komuniste. Kandidoi për zgjedhjet e 2 dhjetorit 1945, por më pas u tërhoq. U arrestua më 23 janar 1946 "për aktivitet antipopullor" si dhe për dorëzimin e një memorandumi anglo-amerikanëve ku protestohej për njohjen e qeverisë komuniste. U akuzua se kishte bashkëpunuar me Suat Asllanin, Qenan Dibrën, Sami Qeribashin dhe elementë të tjerë të Ballit e Legalitetit, që kishte organizuar punën me grupe brenda e jashtë vendit kundër pushtetit popullor, dhe se kish përdorur pushtetin e Frontit.

Më 2 korrik 1946 u dënua nga Gjykata e Lartë me 30 vjet burg të rëndë si "armik i popullit dhe sabotator i pushtetit".

## Referime
Shefqet Beja

**Shefqet Beja** (Durrës, 1912 - Tiranë, 1947) ka qenë tregtar, pjesëmarrës aktiv në Lëvizjen Nacionalçlirimtare dhe deputet pas zgjedhjeve të 2 dhjetorit 1945. Kundërshtoi në Kuvend vijën e *Frontit Demokratik*, arsye për të cilën u arrestua me grupet e deputetëve, u gjykua e u dënua me varje.

## Referime
Hithra

**Hithra** është bimë barishtore shumëvjeçare që në kërcellin dhe në gjethet e saj të dhëmbëzuara ka një push të imët djegës. Hithra përdoret si bimë mjekësore dhe për ushqim.
Shpëtim Çuçka

**Shpëtim Çuçka** (Tiranë, 28 dhjetor 1950̠) është përkthyes, funksionar dhe diplomat shqiptar, ndër përkthyesit më të njohur dhe më të rëndësishëm në Shqipëri. Ai përkthen nga disa gjuhë të huaja në shqip: nga gjermanishtja, italishtja, anglishtja, rusishtja, frëngjishtja si dhe nga latinishtja dhe greqishtja e vjetër.

Ndër përkthimet e tij më të rëndësishme mund të përmenden: “Jetë njerëzish të shquar” të Plutarkut, “Filoktetin” e Sofokliut, “Lutëset” e Eskilit, “Plutin” e Aristofanit, përrallat “Muku i vogël” nga Vilhelm Hauf, “Dekameronin” e Bokaços, “Zjarret e Bazentos” të Rafaele Nigros, “Si shkruhet një punim diplome” të Umberto Ekos, “Mes dy detesh” të Karmine Abates, "Faustin" e Gëtes, "Torkuato Tason" e Gëtes, "Lavjerrësin e Fukoit" të Umberto Ekos, dy vëllime me vepra të L. N. Tolstoit, "Kushtetutën e athinasve" të Aristotelit etj. (gjithsej 57 punë), të gjitha këto (me ndonjë përjashtim të rrallë) nga gjuhët origjinale. Ai është, gjithashtu, hartues i disa fjalorëve anglisht-shqip.

Fitues i çmimit “Përkthyesi i vitit” nga juritë e Shoqatës së Botuesve Shqiptarë në vitet 2006 (për përkthimin e *Zjarreve të Bazentos*) dhe 2011 (për përkthimin e *Historisë së Bukurisë*), i çmimit “Fan Noli” për vitin 2008 nga Ministria e Kulturës e Shqipërisë (për përkthimin e *Faustit*), i çmimit special të përkthimit “Fan Noli” nga juria e Shoqatës së Botuesve Shqiptarë në vitet 2015.

Çuçka ka punuar si përkthyes në Sh. B. "Naim Frashëri", pegadog i italishtes në Universitetin e Tiranës, drejtor i Bibliotekës Kombëtare, diplomat në Ministrinë e Punëve të Jashtme të Shqipërisë duke mbuluar disa poste si drejtor drejtorie, si ambasador i Shqipërisë në Federatën Ruse dhe si i ngarkuar me punë i Shqipërisë në Itali dhe Egjipt.
Nektar i shpirtit shqiptar - Antologji poetike për Çamërinë

**Nektar i shpirtit shqiptar - Antologji poetike për Çamërinë** Poezi me Autor Ahmet Mehmeti. Shtëpia botuese: Instituti i Studimeve për Çamërinë & Arbëria.  Viti i botimit 2007. Faqet e librit 336. ISBN 978-99943-50-13-1

"Nektar i Shpirtit Shqiptar" - Antologji poetike për Çamërinë, ku janë përzgjedhur 136 poete nga të gjitha trevat etnike shqiptare, brenda e jashtë kufijve të sotëm si dhe nga diaspora e vjetër dhe e re, me një shtrirje kohore 500-vjeçare. Kriteri kryesor i përzgjedhjes është ai estetik. Theksi është vënëë në krijimet për ndërgjegjësimin kombëtar, shprehjen e identitetit dhe mbrojtjes së të drejtave njerëzore të shqiptareve në Çamëri e kudo si pjesë integrale e çështjes shqiptare në Europë e në botë.

Ne këtë koleksion janë përfshirë të gjitha rrymat e lëvizjet letrare që nga humanizmi europian (Maksim Artioti) deri tek romantizmi ( nga Hasan Tahsini e Abedin Dino deri tek Jeronim de Rada e Naim Frashëri), nga neoklasicizmi (Ndre Mjeda, Gjergj Fishta dhe Ethem Haxhiademi deri tek Zef Skiroi), poetët pas Luftës së Dytë Botërore, përfshirë avangardistët, disidentet e kundërshtarët e socrealizmit (Bilal Xhaferi etj.), përfaqësues të rrymave poetike aktuale si moderniste e postmoderniste, etj. Nuk janë harruar as një numër i kufizuar krijuesish me frymëzim popullor, me tematike të re dhe stil të spikatur etj.

Një e veçantë e kësaj antologjie është përfaqësimi në të i të gjitha llojeve poetike si lirika, epika e dramatika. Ndërsa e veçanta kryesore është përfaqësimi në të i poeteve të mëdhenj që vijnë për herë të parë pas një censure 70- vjeçare.
Marketingu inbound

## Çfarë është Inbound Marketing ? 
Inbound marketing përkufizohet si mënyre marketingu ku klientit i lehtësohet gjetja e kompanisë, ne ndryshim nga outbound marketing ku kompania kërkon aktivisht te gjej klientin.

Inbound = Blogs, PPC (adwords), Social media, SEO dhe përmbajtja e mire

Outbound= Direct mail (posta), Panaire biznesi, Telemarketing, Email marketing

Seth Godin bloger për marketing shume i njohur online, ka shkruar se ne ketë rast marketingu ndahet ne marketing me leje dhe ne marketing shqetësues. Për shembull, ne një kërkim te kryer dhe publikuar nga Hubspot. Vërehet se shumica e leads (koordinata për klientë potenciale) janë gjeneruar fale vendosjes optimale ne Organic Search te Google-it.  Kriza ekonomike ka qene faktori kryesor sipas te cilit shumica e firmave te pyetura kane rritur buxhetin inbound.  Ndërkohe shumica e firmave që përdornin inbound marketing që ne 2010 kane vendosur t’i rrisin këtij zëri përqindjen ne buxhet. Krahasimi me interesant është kosto për lead i inbound marketing kundrejt outbound marketing ku leads, gjeneruar fale inbound, kushtojnë deri 62 % me pak.

### SEO 
Një nga teknikat e inbound marketing  është SEO.  SEO do te thotë “Search Engine Optimization”.  Ndryshe do te thotë që t’i përmirësosh vetes (website-it tënd) shanset për te dale mire ne mortoret e kërkimit (Google, Msn, Yahoo, Bing).  Domethënë te përpiqesh që kur dikush te kërkoje ne Google një term që ka te beje me faqen tende, te dalësh ti i pari.

In teenstelling met tradisionele bemarkingsmetodes soos koue oproepe, direkte pos en advertensies, maak inkomende bemarking staat op die skepping van nuttige en insiggewende inhoud soos blogplasings, video's, poduitsendings en sosiale media-opdaterings. Hierdie inhoud is ontwerp om besoekers na 'n besigheid se webwerf of sosiale media-profiele te lok, waar hulle meer oor die maatskappy en sy produkte of dienste kan leer.

Inkomende bemarking behels ook die gebruik van verskeie digitale kanale soos soekenjinoptimalisering (SEO), sosiale mediabemarking, e-posbemarking en inhoudbemarking om die inhoud te bevorder en meer besoekers na die webwerf te lok. Sodra besoekers op die webwerf aankom, word inkomende bemarkingstaktieke soos loodmagnete, vorms en oproepe tot aksie (GTA's) gebruik om hul kontakinligting vas te lê en hulle verder langs die verkoopstregter te beweeg.

## Referime 

* https://web.archive.org/web/20111013110717/http://inbound.al/
* http://inbound.al/marketing-albania/inbound-marketing-albania
* Godin, Seth (1999). Permission marketing: turning strangers into friends, and friends into customers. New York: Simon & Schuster. ISBN 0-684-85636-0.
* http://blog.hubspot.com/blog/tabid/6307/bid/11414/12-Mind-Blowing-Statistics-Every-Marketer-Should-Know.aspx
* http://inbound.al/marketing-albania/seo-plani-i-thjesht-check-list/
Shkolla "Marie Kaçulini", Durrës

Shkolla 9 vjecare "Marie Kaculini" me pare e quajtur "Nako Spiru" ndodhet ne qytetin e Durresit.

## Burimet
Fondacioni Friedrich Ebert

[thumb|right|250px|Fondacioni Friedrich Ebert në [Boni|Bonn të Gjermanisë]]
**Fondacioni Friedrich Ebert** (gjermanisht: Friedrich-Ebert-Stiftung; shkurt: FES) u themelua në vitin 1925, si një trashëgimi politike e presidentit të parë gjerman, Friedrich Ebert, të zgjedhur ne rruge demokratike, i cili vdiq në po atë vit. Ebert, një socialdemokrat me origjinë të thjeshtë, kishte ngritur zyrën më të madhe në vendin e tij, megjithë opozitën e konsiderueshme te kundërshtarëve te tij politikë. Ai mori përsipër detyrën e Presidencës në një vend, i cili ishte mbuluar nga kriza, pas disfatës në Luftën e Parë Botërore. Nisur nga pervoja e tij personale, ai propozoi krijimin e një Fondacioni me qëllim të trefishtë:

* Promovim te mëtejshëm të një kulture politike demokratike dhe pluraliste, nepermjet edukimit politik për të gjitha klasat e shoqërisë,
* Akses lehtësues për edukime të mëtejshme për njerëz të rinj, duke siguruar bursa;
* ndihmese për mirëkuptim dhe bashkëpunim ndërkombëtar, kurdoherë që është i mundur, për të shmangur shpërthime të reja të luftrave dhe konflikteve. 
Fondacioni, i cili u ndalua menjëherë nga nazistet në vitin 1933 dhe nuk u rikrijua deri në vitin 1947 pas Luftës së Dytë Botërore, aktualisht vazhdon të ndjekë po ato qëllime dhe ka zhvilluar programe të gjera në secilën nga fushat e mësipërme.
Aktualisht Fondacioni „Friedrich Ebert” është një institucion jo fitimprurës, politik me interes publik, i angazhuar në parimet dhe vlerat bazë të Demokracisë Sociale në punën e tij edukuese dhe të orientuar nga politika.

## Fakte dhe Shifra 
* Stafi: Një total prej 581 personash në zyrën kryesore në Berlin, gjashtë qendra edukimi, dymbëdhjetë zyra rajonale ne vend dhe Jashtë.
* Buxheti: Rreth 100 milionë Euro; kryesisht fonde të Qeverisë qendrore dhe te Landeve.
* Aktivitete: Vetëm në Gjermani, rreth 150.000 njerëz morën pjesë në më shumë se 3.000 kurse edukimi, forume dhe konferenca.
* Degët: Zyra në 90 vende; aktivitete në më shumë se 100 vende.
* Bursa: 1.700 bursa, 340 nga të cilat qytetarëve të vendeve të tjera. Mbi 430 fitues cdo vit jane bursiste per here te pare.
* Biblioteka; Biblioteka më e madhe e specializuar mbi lëvizjen punëtore Gjermane dhe ndërkombëtare, me më shumë se 600.000 vellime.

## Fondacioni Friedrich Ebert në Shqipëri 
FES e ka filluar aktivitetin e tij në Shqipëri në vitin 1991, me një konferencë për demokracinë dhe ekonominë e tregut. Institucionet politike demokratike dhe zhvillimet social-ekonomike kanë qenë dhe do të jenë temat kryesore në aktivitetet tona. Në bashkëpunim me organizata partnere shqiptare, FES synon forcimin e një kulture politike demokratike, një zhvillim ekonomik të qëndrueshëm dhe të drejtë nga ana sociale, në të cilin interesat dhe të drejtat e punëtorëve njihen dhe mbrohen, synon gjithashtu edhe krijimin e strukturave funksionuese shtetërore dhe një shoqëri aktive.
* Arkivat Koleksioni më i madh i dokumentave mbi historinë e lëvizjes punëtore Gjermane.

## Lidhje 
* FES në Shqipëri 
* FES faqja zyrtare në Gjermani 

## Referime 
http://www.fes.org.al/index.php?option=com_content&view=article&id=1:histori&catid=1:histori&Itemid=2
Fiona McIlwham

**Fiona McIlwham** ambasadore e Mbretërisë së Bashkuar në Tiranë iu bashkua Ministrisë e Jashtme dhe të Komonuelthit (FCO) në vitin 1998, pas përfundimit të një MSc në Ekonomik Zhvillimi si dhe një detyrë në Komisionin Evropian. Ajo ka punuar për Samitin e G8 në 1998; u dergua në Bosnje dhe Hercegovinë në vitin 2000 dhe udhëhoqi Zyrën e Ambasadës Britanike në 2003 në Banja Luka. Ajo udhëhoqi grupin Ekonomik Europian dhe të Politikës Sociale të FCO–se gjatë presidencës së Mbretërisë së Bashkuar në BE (në 2005). Në Irak dhe Uashington (2006-07), ajo ka punuar për çështjet e Lindjes së Mesme, duke përfshirë një detyrë pranë Departamentit të Shtetit të SHBA. Më së fundmi, ajo ishte një Menaxhere e Projektit në Drejtorinë e Përgjithshme për Ndryshim dhe Shërbime, duke punuar mbi reformën e brëndshme të FCO-së.

Partneri i saj, Daniel Korski është një zyrtar i lartë në organizatën pan-Evropiane, Këshilli Europian për Marrëdhëniet e Jashtme (ECFR).

## Shiko edhe 
* Mbretëria e Bashkuar

## Referime 
http://ukinalbania.fco.gov.uk/sq/about-us/our-embassy/our-ambassador
Marrëdhëniet mes Shqipërisë dhe Mbretërisë së Bashkuar

Marrëdhëniet diplomatike midis Shqipërisë dhe Mbretërisë së Bashkuar u rivendosën më 29 maj 1991, pas ndërprerjes së tyre në vitin 1946. Britania kishte njohur shtetin shqiptar më 1921 dhe përfaqësimi i parë diplomatik u vendos në Durrës. Në janar 1922, Sir Henry Eyres paraqiti letrat kredenciale si ministër i parë britanik. Ai u pasua nga Sir Robert Hodgson (1928–1936) dhe më pas nga Sir Andrew Ryan, i cili shërbeu deri në pushtimin italian të Shqipërisë në prill 1939.

Në fund të viteve 1920 u diskutua zhvendosja e legatës nga Durrësi në Tiranë, për shkak të konsolidimit të këtij qyteti si kryeqytet. Vështirësitë financiare vonuan ndërtimin e një selie të re. Në vitin 1938 u ble një truall në Tiranë për ndërtimin e legatës, por punimet u ndërprenë pas pushtimit italian. Pas vitit 1939 përfaqësia u reduktua në Konsullatë të Përgjithshme dhe më pas u mbyll.

Pas Luftës së Dytë Botërore, Mbretëria e Bashkuar njohu qeverinë shqiptare në vitin 1945, por marrëdhëniet u përkeqësuan shpejt. Incidenti i Kanalit të Korfuzit (1946), ku dy anije britanike u dëmtuan nga mina detare dhe humbën jetën 44 marinarë, çoi në ndërprerjen e marrëdhënieve diplomatike. Çështja u trajtua në Gjykatën Ndërkombëtare të Drejtësisë në Hagë dhe mbeti pengesë për dekada.

Në vitin 1991 marrëdhëniet u rivendosën zyrtarisht. Fillimisht, ambasadori britanik në Romë ishte njëkohësisht ambasador jorezident për Shqipërinë. Në vitin 1992 u nënshkrua në Romë një memorandum mirëkuptimi që zgjidhi çështjen e arit shqiptar dhe pretendimet financiare të lidhura me incidentin e Kanalit të Korfuzit. Mbretëria e Bashkuar pranoi t’i transferonte Shqipërisë 1,574 kg ar.

Në vitin 1996 u emërua ambasadori i parë rezident britanik në Tiranë. Çështjet pronësore lidhur me ndërtesat e para Luftës së Dytë Botërore u trajtuan përmes negociatave me autoritetet shqiptare. Pas disa zgjidhjeve të përkohshme, ambasada u vendos në një ndërtesë në rrugën “Skënderbej” (Vila Pali), e cila u zgjerua në vitet 2001–2002 për të përmbushur nevojat e përfaqësisë diplomatike.

Në maj 2002 u nënshkrua një memorandum nga Ministri i Jashtëm britanik Jack Straw dhe Ministrja e Jashtme shqiptare Arta Dade për shkëmbimin e pronave diplomatike. Vila 55, ish-seli e ambasadës së Korea e Veriut gjatë periudhës komuniste, u caktua si rezidencë e ambasadorit britanik, duke përqendruar funksionet e ambasadës në një kompleks të vetëm.

## Shiko edhe
* Marrëdhëniet Shqipëri- BE
* Marrëdhëniet Shqipëri - SHBA
* Mbretëria e Bashkuar
* Fiona McIlwham, ambaadorja aktuale britanike në Tiranë

## Lidhje të jashtme 
* Web faqja e Ambasadës Britanike në Tiranë

## Burime
Plyk

'**GJEOGRAFIA***

Plyku eshte nje zgjatimit te kodrave te Mallakastres por eshte pjese e qarkut te Fierit. Fshati kufizohet ne anen perendimore me fshatin Drize. I ndan lumi Gjanica. Ne pjesen jugore kufizohet me fashit Kraps.Ne anen veriore kufizohet me fshatin Mbyet dhe ne pjesen lindore me fshatin Portez. Pergjithesisht eshte 60% pjese kodrinore e ulet e cila eshte e shfrytezueshme per pemetari kryesisht ulliri. Fushat perbejne 40% te gjithe siperfaqes dhe jane teper pjellore si per drithe (grur, miser, elb, tersher) por eshte per frutari dhe perime.  Fshati Plyk ka fushen e futbollit me te madhe te ndarjes administrative. Ngjitur me te ndodhet xhamia e fshatit, ambulanca dhe shkolla fillore.

***DEMOGRAFIA***

Plyku ka nje popullsi prej rreth 800 banoresh. Aktualisht ky numer eshte shume me i vogel. Ndarja demografike eshte e bere sipas vendndodhjes aktuale te fiseve banuese duke filluar nga hyrja e fshatit, ana veriore. Sipas renditjes se pare ne anen veriore jane te vendosur fiset Muglica, Brici dhe Qallia. Me pas jane te vendosur disa familje te fisit Duro dhe perballe me ta ndodhet familja Shehu e hoxhes se nderuar imam Mehdi Shehu (Allahu e meshirofte shpirtin e tij). Hoxha i nderuar eshte ndare nga jeta dhe pasardhes eshte i biri Luti.  

Me pas vjen fisi **Ferko**. Perbejne pjesen derrmuese te fshatit se bashku me fiset Gjata, Kallashi, Allanjaku, Shateri, Corrushnjoti dhe Duro. Fisi Ferko i ka dhene qarkut te Fierit dhe nje nga personat intelektual me te rendesishem te historise se qytetit, prefektin e pare dhe imamin e pare te nderuarin Isuf Hoxha. Personazhi tjeter i rendesishem ka qene i nderuari z. Idriz Ferko. nje nga kuadrot me te rendesishem te para dhe pas demokracise. Fiset Kallashi dhe Bogdani se bashku me Velcani e Shehu perbejne pjesen e mbetur te fshatit. Permendim figuren historianit te nderuar z. Hekuran Bogdani i cili se bashku me gjeografin z. Xhemil Ferko kane bere dhe biografine e detajuar te fshatit Plyk.
**Plyku*' është një fshat në Komunën Portëz në Rrethin e Fierit të Shqipërisë.

## Shih edhe
Leonid Grigorieviç Abramov

**Leonid Grigorieviç Abramov** , ambasador i Federatës Ruse në Tiranë i lindur në vitin 1954. Arsimi - i lartë, në vitin 1977 mbaroi Universitetin Shtetëror të Moskës M.V.Lomonosov. Zotëron gjuhën angleze dhe çeke.
Punon në punën diplomatike që nga viti 1986. Ka punuar në ambasada në: Republikën e Çekoslovakisë (1986-1992), Republikën Federative të Çekisë dhe të Slovakisë (1992-1993). Në vite 1998-1999 anëtari i Misionit të vëzhguesve diplomatik të Rusisë në Kosovo (RFJ), Drejtuesi i degës humanitare të qendrës rajonale të OSBE-së në Kosovë. Në vitin 2000 këshilltari politik të MPJ të Rusisë pranë kontingjentit ushtarak rus në Kosovë. Në vite 2001 – 2004 minister-këshilltar i Ambasadës Ruse në Qipro. Në 2004 – 2008 përfaqësuesi i posaçëm të Ministrit të punëve të jashtme të Federatës Ruse për zgjidhjen e qështjes së Qiprosë. Nga 2008 – zëvendësdrejtori i Departamentit të Katërt të MPJ të Rusisë. Ka rangun të të Dërguarit të Jashtëzakonshëm dhe Fuqiplotë, klasa 2.
I martuar, ka një djalë dhe dy vajza.

## Shiko edhe
* Rusi

## Referime
Web faqja e ambasadës Ruse në Tiranë
Liqeni Crater

thumb|300px|Liqeni Crater
**Liqeni Crater** ose **Crater Lake**, kjo mrekulli e natyrës është liqeni më i thellë i Shteteve të Bashkuara, i krijuar nga një shpërthim i fuqishëm vullkanik rreth 7000 vjet më parë në zonën jug qendrore të Oregonit. Hollësi për këtë liqen ju sjellim sot në serinë e të shtunës "Parqet kombëtare dhe mrekullitë natyrore të Amerikës". 

## Lidhja me legjendat indiane 
Çiltërsia e një liqeni të madh malor blue, lart në Kaskadën e Oregonit jugor, duket një vend i pazakontë për një betejë epike të shpirtrave indianë, ... apo për një shpërthim kataklizmik të tokës. E pra, pejsazhi paqësor i Crater Lake u krijua pikëtisht në këtë atmosferë dhune të natyrës.
Kjo është historia që kanë përcjellë nga shekulli në shekull banorët indigjenë të kësaj toke, njerëzit e fisit Klamath. Një palë shkrepa imponuese personifikojnë heroin dhe djallin e kësaj përralle. Një prej tyre personifikon Skellin, shpirtin e dritës në botën mbi dhe, ndërsa tjetri Laun, sundimtarin e errësirës në botën e nëndheshme.
Lau, shpirti i nëndheut u zëmërua me njerëzit e veriut. Ai doli nga malet e mëdha mes një reje tymi dhe me një zë gjëmues u zotua t’i shkatërrojë ata. 
Skelli, shpirti i botës mbi dhe, erdhi për t’i mbrojtur njerëzit.Për shumë ditë dhe net, Lau dhe Skelli luftuan përmes lumenjve të zjarrit dhe perdeve të hirit. Në betejën e fundit të ashpër, Skelli e detyroi Laun të futej përsëri nën dhe, në strehën e tij të errësirës dhe terrorit,... dhe pastaj shembi malin përmbi të.Për ta ndaluar Laun të shpëtonte, shpirtërat e stuhisë e mbuluan me ujë portën e hyrjes në botën e nëndheshme.Dhe kështu paqa dhe qetësia u rikthyen nëtokë. 
Që nga ditët e hapjes së minierave në perëndim, liqenit i janë dhënë emra të shumtë, nga Liqeni i Thellë Blu, tek Liqeni Mahnitës. Fiset Klamath e quajtën atë thjesht, liqeni i ujrave blu.Në këtë vend të shenjtë ata vinin të laheshin me synimin për të takuar shpirtërat që luftuan këtu.
Natyrisht, duket se këtë liqen e mbështjell një atmosferë spirituale. Ai është aq i kthjellët, sa që renditet ndërmjet burimeve më transparente ujore në tokë, ... dhe është liqeni më i thellë në Shtetet e Bashkuara, mbi 600 metra. Thellësia e madhe dhe pastërtia e jashtëzakonëshme e ujit i japin atij një blu mahnitëse. 
Në vitin 1902, Kongresi i Shteteve të Bashkuara krijoi Parkun Kombëtar Crater Lake. Kështu sot, ky pejsazh i bukur, i krijuar mes dhunës dhe i nderuar nga populli i lashtë i zonës, ruhet për të gjitha kohërat, një rezervat i madh natyror në Kaskadën e lartë të Oregonit.

## Referime 
https://web.archive.org/web/20110708121328/http://www.voanews.com/albanian/news/special-reports/usa/a-30-2009-12-12-voa5-85706537.html
## Lidhje te jashtme
*YouTube
Hysni Milloshi

**Hysni Milloshi** ( 26 janar  1946-25 prill 2012) ishte një nga themeluesit dhe Sekretar i Parë i Partisë Komuniste, paraardhëse e Partisë së Punës së Shqipërisë.

## Biografia
Milloshi lindi më 26 janar 1946 në Maçukull, në rajonin e Matit . Gjatë sundimit komunist , Hysni Milloshi, i cili ishte anëtar i Partisë së Punës, ishte një shkrimtar dhe një figurë e lënë në hije. 

Ai themeloi  më 12 shkurt 1991 grupimin e vullnetarëve aktivistë “Enver Hoxha” , i cili funksiononte si një grupim besnik ndaj parimeve dhe politikave të Enver Hoxhës, me përkrahjen e figurave kryesore të ish-Partisë së Punës. Grupimi zhvilloi një veprimtari aktive dhe mitingje për të parandaluar rënien e regjimit komunist. Milloshi gjithashtu ishte një shkrimtar dhe poet modest. Ai ndërroi jetë më 25 prill 2012 në spitalin e Sanatoriumit, Tiranë nga fibroza pulmonare.

## Aktiviteti Politik 
Aktiviteti i tij politik do të kulmonte në zgjedhjet e 8 majit 2011, kur Hysni Milloshi kandidoi për kryetar të Bashkisë së Tiranës përballë kryetarit të atëhershëm Edi Rama dhe kandidatit demokrat Lulzim Basha.

Edhe pse kishte marrë pjesë dhe në zgjedhje të mëparshme, në këtë garë kandidimi i tij u kthye në  faktor kyç në atë që konsiderohej si “Fitore e Pirros” e Lulzim Bashës ndaj kryetarit të atëhershëm të  Bashkisë Tiranë, Edi Rama, duke fituar rreth 1400 vota.

## Referime
Si-do-re-la

**Si-do-re-la** Roman me Autor Fatos Kongoli. Shtëpia botuese: Toena. Viti i botimit 2011. Faqe 320. ISBN 978-99943-1-768-4

Protagonisti i këtij romani, Ardi, rreth të tridhjetave, nëpunës në drejtorinë e financave të një ministrie, një ditë e sheh veten të pushuar nga puna. Ai është natyrë e mbyllur, më një alergji të çuditshme ndaj mjeteve moderne të komunikimit si interneti. Por janë alergji të tjera që e kanë atë në një individ krejt të padëshirueshëm për eprorët. Largimi nga detyra i Ardit përkon më dy ngjarje: pas një koh të gjatë, ai ritakon Dorën, një mikeshë të vjetër të gjimnazit, dashuria e tij e parë. Pothuaj njëkohësisht, në dhomën e një hotëli, gjendet i vrarë me një plumg në kokë një person, ish - koleg dhe shefi i tij në ministri. 

Midis këtyre ngjarjeve, Kongoli na ofron mjeshtërisht një kronikë të trazuar dilemash ekzistenciale të protagonistit. Të dashurive të tij, për t'i ikur një bote cinike, ku krimi nuk ngurron të godasë pa u ndëshkuar. Një pamje të krizës së sotme morale të shoqërisë shqiptare, në fillin e një humori të hidhur nga kreu në fund.

Motivi si-do-re-la u ngrit brenda meje tek rrinim ulur në një tryezë në lokalin e aeroportit, duke pirë kafe, në pritje të trenit të tim eti. Shkak u bë kalimi aty pranë nesh i një gruaje, që me një dorë tërhiqte një valixhe të kuqe, me dorën tjetër një vajzë. Munda të kapja kalimthi një fragment profili të saj. Pak më shtatlartë se mesatarja, me një T - shërt ngjyrë blu, pantallona të lehta verore prej linoje, të bardha, këpucë atlete po të bardha, ajo shkoi tutje, drejt pikave Check - in, la prapa një aromë parfumi dhe mua m'u zu fryma. U thashë prindërve të ngriheshim. Ngutja ime për të ndjekur hullinë e parfumit të asaj gruaje në ato rrethana, ka qenë një yshtje mistike. Edhe pse ajo rastisi të ishte Sidorela, asgjë nuk e përligjte ngutjen time për ta takuar, përveç ndoshta motivit simfonik të mbetur brenda meje... kishim qenë në të njëjtën klasë, gjatë pothuajs tre viteve të para të gjimnazit, në vitet ྖ te "Qemal Stafa". Disa e thërrisnin shkurt Dora, disa Ela, të tjerë, për ta tallur, Sida.
Kanadez

**Kanadez** ose **Kanadezë** mund të referohet tek :
*  Diçka e, nga, ose në lidhje me vendin e Kanadasë
*  Kanadezët janë popull që jetojë në Kanada, SHBA etj.

## Në përdorime tjera
Studime historike. Nr 1 viti 1989

**Studime historike. Nr 1 viti 1989** Botim i Institutit të Historisë, Akademia e Shkencave e RPSSH.

**Pasqyra e lëndës**

Sintezë e mendimit marksist-leninist të shokut Enver Hoxha. (Libri i shokut Ramiz Alia "Enveri Ynë"). Në faqen 8

*Petro Lalaj, Rajmond Pengu: Niveli i lartë politik e ideologjik e bën Partinë të fortë dhe të pathyeshme. (Rreth vëllimit 57 të Veprave të shokut Enver Hoxha). Në faqen 15
*Halil Lalaj: Mësime me vlerë për zhvillimin e gjithanshëm të ekonomisë sonë socialiste. (Rreth vëllimit 58 të Veprave të shokut Enver Hoxha). Në faqen 23
*Liliana Çipi: Shndërrimi i plotë i pronës së vogël në pronë socialiste. Në faqen 31
*Fatbardha Shyti: Probleme të përsosjes së marrëdhënieve të shpërndarjes në mendimin teorik të shokut Enver Hoxha. Në faqen 43
*Nasi Mitrojorgji: Lëvizja e rinisë shkollore - mbështetje e fuqishme për formimin e Partisë Komuniste Shqiptare. Në faqen 55
*Qebir Zeka: Aspekte të artit ushtarak të kryengritjeve antiosmane më 1910-1912. Në faqen 75
*Selim Daci (Prishtinë): Forcimi i familjeve feudale dhe zotërimet e tyre në krahinën e Lezhës në shekujt XIII-XIV. Në faqen 97

**Dokumente e materiale**

*Viron Koka: Letra të Halim Xhelos (1926-1936). Në faqen 105

**Recensione**

*Zihni Haskaj: "Kujtime për Enverin", Shtëpia Botuese "8 nëntori", Tiranë, 1988, 641 f. Në faqen 147
*Muharrem Dezhgiu: "Historia e Luftës Antifashiste Nacionalçlirimtare të popullit shqiptar (1939-1944), 3", Shtëpia Botuese "8 nëntori", Tiranë, 1988, 933 f. Në faqen 151
*Iljaz Fishta: Vladimir Misja, Ylli Veisiu, Arqile Bërxholi, "Popullsia e Shqipërisë", Botim i Universitetit të Tiranës "Enver Hoxha", Tiranë, 1987, 409 f. Në faqen 161
*Ariste Jano: Makbule Çeço, "Organizimi dhe drejtimi politik i shoqërisë në socializëm", Shtëpia Botuese "8 nëntori", Tiranë, 1987, 135 f. Në faqen 167
*Muin Çami: Mentar Belegu, "Kryengritja antizogiste e Fierit", Tiranë, 1987, 175 f. Në faqen 171
*Ligor Mile: Kaliopi Naska. "Ismail Qemali në Lëvizjen Kombëtare Shqiptare", Botim i Institutit të Historisë pranë Akademisë së Shkencave të RPS të Shqipërisë, Tiranë, 1987, 249 f. Në faqen 177

**Jeta shkencore**

- Sesione shkencore në rrethe me rastin e 80-vjetorit të lindjes së shokut Enver Hoxha. Në faqen 181

- Muzeu "Enver Hoxha", përjetësim i figurës së ndritur dhe i epokës së lavdishme të udhëheqësit të Partisë e të popullit tonë. Në faqen 197

- Sesion shkencor në Gur të Bardhë - Mat. Në faqen 202

- Sesion shkencor me rastin e 80-vjetorit të krijimit të Klubit "Bashkimi" të Delvinës. Në faqen 203

- Konferencë albanologjike shqiptare-gjermane në Këln (RFGJ) mbi "Gjendjen dhe detyrat e albanologjisë sot". Në faqen 205

- Veprimtari shkencore të shqiptarëve në SHBA. Në faqen 208

- Konsultë e ekspertëve për tekstet shkollore të historisë dhe të gjeografisë së vendeve ballkanike. Në faqen 210

- Në Francë organizohet kolokuiumi "Historia e Kuvendit Popullor të Shqipërisë". Në faqen 213

- Kolokuium ndërkombëtar në Paris. Në faqen 214
Joe Frazier

**Joe Frazier** (shqiptimi: Xhou Frejzhër), ish-kampioni i peshave të rënda në boks. ishte boksieri i parë që mundi Muhamed Aliun në vitin 1971, por që humbi dy ndeshjet e mëvonshme me të. Ai mbajti titullin e kampionit të botës mes viteve 1970-73. Gjatë karrierës së tij Frazier fitoi një medalje ari në Lojërat Olimpike të vitit 1964, ku mori pjesë në turne si zëvendësues i Baster Matisit, i cili nuk mundi të ndiqte turneun për shkak të një dëmtimi. Ai fitoi titullin për peshat e rënda në vitin 1970, pasi mundi Xhimi Ellisin në Nju Jork. Ndërsa tre vjet më vonë ai e humbi titullin përballë Xhorxh Formen. Por boksieri do të mbahet mend më tepër për tre ndeshjet e mëdha me Muhamed Aliun, përfshirë duelin epik “Thrilla in Manila” në vitin 1975. Frazieri u tërhoq nga boksi në vitin 1976, pasi u mund sërish nga Formen. Që tëherë ai bëri një kthim të dobët në vitin 1981, për t’u ndeshur edhe një herë të vetme para se të mbyllte karrierën.
Ago Çela

**Ago Çela** (1918-1995). Komandant e komisar partizan, dekoruar si “Krenaria e Kurveleshi” dhe “Nderi i Qarkut të Gjirokastrës”. 
## Jetëshkrimi
Lindi në Gusmar. Pjesëmarrës në qëndresën me armë kundër zbarkimit italian në Skelë të Vlorës, më 7 prill 1939. Dezertoi nga ushtria në dhjetor 1940 jashtë atdheut. Pas kthimit në vendlindje (korrik 1941), ngarkohet për organizimin e qëndresës antifashiste në Kurveleshin e Sipërm. Luftëtar që nga fillimi kundër pushtuesve nazifashistë. Komandant i njësitit të armatosur të Gusmarit (shkurt 1942), anëtar i Çetës së Parë Partizane të Kurveleshit (shih), komisar i çp (dhjetor 1942) “Avni Rustemi” dhe komisar i bp “Asim Zeneli” nga tetori 1943 (shih) deri sa plagoset në luftimet e Br. VI S me forcat naziste gjermane në Kuqar të Përmetit, më 28 janar 1944. Invalid i luftës. Përfaqësues i FNÇ-së dhe organizator në disa takime e kuvende me kurveleshas e gusmariotë në ballafaqime me përfaqësuesit e BK-së etj. Delegat i Kongresit ANÇ të Përmetit (maj 1944), ku zgjidhet anëtar i Këshillit të Përgjithshëm ANÇ të Shqipërisë. Në luftë u njoh me pseudonimin “Vetëtima”. Pas luftës, deri në vitin 1956, kreu detyra të larta në Qarkun e Gjirokastrës, si dhe në organet e drejtësisë. Ka kryer detyrën e kryetarit të Arbitrazhit të Lartë Shtetëror pranë Këshillit të Ministrave të Republikës së Shqipërisë (1957-1966). Kritik ndaj mangësive në punë, shkarkohet nga detyra, përjashtohet edhe nga radhët e PPSH-së për “…kundërvënie ndaj vijës së përgjithshme politike”. Është autor i dy botimeve memoralistike për LANÇ (“Në malet kryengritëse”, 1965 dhe “Fletë nga ditët e zjarrta të luftës”, 2000 (shih), kjo e dyta botuar pas vdekjes). Mban 14 urdhra e medalje të luftës dhe të punës, përfshirë edhe Urdhrin e Flamurit. Me vendim të Këshillit të Bashkisë, emri i tij i vihet një rruge të qytetit të Tepelenës.

## Referime
Artiola Toska

**Artiola Toska** (Tiranë, 25 Shkurt 1977) është këngëtare e zhanreve popullore të muzikës shqiptare.
Është një ndër këngëtaret e suksesshme të muzikes popullore shqiptare. E nisi karrierën në moshë fare të vogël dhe sot është një ndër emrat e njohur të muzikës popullore në trevat shqiptare e nderuar edhe me titullin "Mjeshtër i Madh" nga presidenti i republikës. Gjatë karrierës së saj numëron 6 albume dhe 6 koncerte recitale. Ndërkohe gjatë karrierës së saj ka qënë pjesëmarrëse në koncerte kudo në trevat shqiptare dhe në diasporë.
Siri Kodra

**Siri Kodra** (Dibër, 1920 - 1942) ka qenë veprimtar i LANÇ-it në rezistencën Shqiptare gjatë Luftës së Dytë Botërore, duke rënë dëshmor i rezistencës.

## Biografia 
Ka lindur ne vitin 1920 në shehër të Dibrës, familja u zhvendosën më 1924 në Tiranë. Ndoqi mësimet në Gjimnazin Shtetëror të Tiranës në vitet '30.

Kur Shqipëria u pushtua nga Italia u revoltua dhe më pas u bë pjesë e çetës së Dumresë, të cilën më pas e drejtoi. Në Tetor të 1942 pasi i ishte bashkëngjitur çetës së Pogradecit, u sulmuan nga disa avionë italianë, ku Siriu ra dëshmor.

Një shkollë 9 vjeçare mban emrin e tij.

## Referimet
Stol (pune)

thumb|Melkschemel
[thumb|Hocker. Design: [Alvar Aalto]]
**Stol pune** është një mobilje e thjeshtë për t'u ulur  pa mbështetëse.
## Shih  edhe
* Papphocker
## Weblinks 
*
Arben Ahmetaj

parapamje|150px|(2015)
**Arben Ahmetaj** (lindur më 28 qershor 1969 në Gjirokastër) është një ish-politikan shqiptar. Ai ka qenë zëvendës-kryeministër dhe ministër i financave të Shqipërisë.

## Shkollimi 
Në 1991, Ahmetaj është diplomuar në Universitetin e Tiranës për gjuhë angleze, specializuar në literaturë anglo-amerikane.

## Afera e inceneratorëve 
### Hetimi 
Më 10 korrik 2023, prokuroria e Spakut ka kërkuar arrestimin e Ahmetajt për korrupsion, pastrim parash dhe fshehje pasurie në lidhje me hetimin mbi skandalin e incineratorëve.

### Intervista te Syri TV 
Më 1 shkurt 2024, Ahmetaj ka dhënë një intervistë (257.000 shikime; 15 shkurt 2024) te Çim Peka Live në SYRI TV ku ka akuzuar kryebashkiakun Erion Veliaj dhe kryeministrin Edi Rama për përfshirje më të madhe te procedura e inceneratorëve, ndonëse sipas tij, nuk hetohen mjaftueshëm nga prokuroria e Spakut. 

Ai ka thënë që po kërcënohet dhe e ka lënë Shqipërinë pasi nuk iu dha mundësia të hetohet në gjendje të lirë. 

Ai ka akuzuar Ramën dhe Veliajn për orkestrimin e një fushate baltosëse kundër tij duke aluduar ndër të tjerash për një investigim 1-orësh "të porositur" dhe të transmetuar tek Inside Story në Top Channel (317.000 shikime; 15 shkurt 2024). Megjithë akuzat e forta ndaj ish-bashkëpartiakëve të tij në pushtet, ato nuk u pasqyruan të nesërmen nga Top Channel, TV Klan, apo Euronews Albania.

## Jeta private 
Ahmetaj ka dy vajza.

## Referime
Fatbardh Kadilli

**Fatbardh Kadilli** ishte deputet i Partisë Demokratike në Legjislaturën e 18-të të Kuvendit të Shqipërisë.

## Shiko edhe 
Grupi Parlamentar i Partisë Demokratike të Shqipërisë 2009-2013
Olta Xhaçka

**Olta Xhaçka** ka lindur në qytetin e Tiranës më 25 dhjetor 1979. Është deputete e Partisë Socialiste në Kuvendin e Shqipërisë.

Olta Xhaçka më 23 mars 2017 emërohet Ministre e Mirëqenies Sociale dhe e Rinisë me 79 Vota në Parlament.  

Në shtator 2017, znj. Xhaçka emërohet Ministre e Mbrojtjes.

Ne dhjetor 2020, znj. Xhaçka u caktua dhe u emërua nga vete kryeministri, pas dorëheqjes së vete Ministrit te Jashtem te Shqiperise, Gent Cakaj, si pasardhesja e postit te Ministres se Jashtme.

## Referime